พระราชกฤษฎีกาให้มีการเลือกตั้งสมาชิกสภากรุงเทพมหานคร เขตบางเขน ขึ้นแทนตำแหน่งที่ว่าง พ.ศ. 2531
พระราชกฤษฎีกา
ให้มีการเลือกตั้งสมาชิกสภากรุงเทพมหานคร
เขตบางเขน
ขึ้นแทนตำแหน่งที่ว่าง
พ.ศ. ๒๕๓๑
 

ภูมิพลอดุลยเดช
ป.ร.
ให้ไว้ ณ วันที่
๑ เมษายน พ.ศ. ๒๕๓๑
เป็นปีที่ ๔๓
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่ตำแหน่งสมาชิกสภากรุงเทพมหานคร เขตบางเขน ได้ว่างลงหนึ่งตำแหน่ง

อาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทย
และมาตรา ๑๑ วรรคหนึ่ง แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้ 

มาตรา ๑ พระราชกฤษฎีกานี้เรียกว่า
พระราชกฤษฎีกาให้มีการเลือกตั้งสมาชิกสภากรุงเทพมหานคร เขตบางเขน ขึ้นแทนตำแหน่งที่ว่าง
พ.ศ. ๒๕๓๑

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้มีการเลือกตั้งสมาชิกสภากรุงเทพมหานคร
เขตบางเขน หนึ่งตำแหน่ง ขึ้นแทนตำแหน่งที่ว่าง ตามความในมาตรา ๒๑ วรรคสอง แห่งพระราชบัญญัติระเบียบบริหารราชการกรุงเทพมหานคร
พ.ศ. ๒๕๒๘

มาตรา ๔ ให้กำหนดวันที่
๒๒ พฤษภาคม พ.ศ. ๒๕๓๑ เป็นวันเลือกตั้ง

มาตรา ๕ ระยะเวลารับสมัครเลือกตั้ง
ให้เริ่มตั้งแต่วันที่ ๑๑ เมษายน พ.ศ. ๒๕๓๑ ถึงวันที่ ๑๕ เมษายน พ.ศ. ๒๕๓๑ ไม่เว้นวันหยุดราชการ

มาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ป. ติณสูลานนท์
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจาก
พลเอก เสฐียร ศิริวิโรจน์ สมาชิกสภากรุงเทพมหานคร
เขตบางเขน ได้ถึงแก่กรรมเมื่อวันที่ ๔ มีนาคม ๒๕๓๑ เป็นเหตุให้ตำแหน่งสมาชิกสภากรุงเทพมหานคร
เขตบางเขน ว่างลงหนึ่งตำแหน่ง และเนื่องจากมาตรา ๒๑ วรรคสอง แห่งพระราชบัญญัติระเบียบบริหารราชการกรุงเทพมหานคร
พ.ศ. ๒๕๒๘ บัญญัติว่าเมื่อตำแหน่งสมาชิกสภากรุงเทพมหานครว่างลงเพราะเหตุอื่นนอกจากถึงคราวออกตามอายุของสภากรุงเทพมหานครหรือมีการยุบสภากรุงเทพมหานคร
ให้มีการเลือกตั้งสมาชิกสภากรุงเทพมหานครภายในกำหนดเวลาเก้าสิบวัน จึงจำเป็นต้องตราพระราชกฤษฎีกานี้



สายสัมพันธ์/ปรับปรุง
๒ กรกฎาคม
๒๕๖๓

อรญา/ตรวจ
๑๕ กรกฎาคม
๒๕๖๓

[๑] ราชกิจจานุเบกษา
เล่ม ๑๐๕/ตอนที่ ๕๓/หน้า ๑๐๐/๕ เมษายน ๒๕๓๑